Lav et referat af nedenstående tekst:

Tekst:
Efter 1. oktober afskaffes lukkeloven og de store supermarkeder vil få lov til at holde åbent om søndagen. Og det vil gå hårdt ud over de små butikker. Det skriver P4 Nordjylland. - Jeg tror helt klart det er Aalborg, som bliver det store trækplaster. De har nogle butikker, der kan gøre noget, siger brugsuddeler Tina Kjærsgaard i DagliBrugsen i landsbyen Agersted 40 kilometer fra Aalborg. Hun bakkes op af byplanlægger og landsbyforsker Jørgen Møller fra Aalborg Universitet. - Det er vindernes lukkelov. Det er de store butikskæder, det er de stærke forbrugere og de stærke bysamfund, der vinder, siger han til P4 Nordjylland. 1000 butikker, købmænd og kiosker vil lukke inden 2020, viser en en prognose fra Retail Institute Scandinavia. Hos supermarkederne selv bekræfter man, at den længere åbningstid vil betyde øget omsætning i de store byer. - De større byer bliver mere attraktive, hvor der vil være flere butikker, der vil være åben og markedsføre sig med stærke tilbud for at trække kunder til fra et større område, siger informationsdirektør Jens Juul Nielsen fra Coop.

Referat:
Når lukkeloven afskaffes 1. oktober vil det gå ud over de små butikker udenfor de store byer.